Hond, vark nou sekuriteitswagte‘n Troetelvark soortgelyk aan dié een wat nou sy lyf in Kaapstad sekuriteitswag hou ŉ Vark en ŉ hond is nou die sekuriteitswagte by ŉ motoronderdelewinkel in Kaapstad. Klante by die Cortina-sentrum in Brooklyn moet eers verby Basil, ŉ troetelvark, en sy beste vriend, Pepper die hond, verbykom. “Dit was liefde met die eerste oogopslag,” het Leon du Preez, winkeleienaar, aan die Daily Voice gesê. “Hulle doen alles saam, hulle deel selfs hul tamaties en appels.” Volgens Du Preez is Basil nie ŉ gewone vark nie, en druk hy nie sy neus in die modder of eet hy onhigiëniese kos nie. Pepper is baie beskermend teenoor die vark en hy hou ander honde van hom af weg. Die twee slaap en eet elke dag saam. Volgens Du Preez het niemand nog probeer inbreek sedert dié twee aan diens is nie.